આ કુકિંગ સામાન્ય કુકિંગ ન હતું. આ આયુર્વેદ આધારિત કુકિંગ હતું. એટલે આયુર્વેદ વિશે પણ ખુબ સરસ જાણકારી મળી. બાળપણથી આયુર્વેદના માહોલમાં જીવતા હોવા છતાં જે ગળે નતું ઉતરતું તેનો ઓડકાર પણ લીધો. મારા પપ્પા આયુર્વેદના ડોક્ટર છતાં ઘરનાની કિંમત ન હોય ને…!! પહેલા હું મારા પપ્પાને વેદિયા કહેતી. આયુર્વેદની અમુક બાબતો વાહિયાત પણ લાગતી. પણ આ કુકિંગ ક્લાસ કર્યા પછી હવે મારા પપ્પા સાથે આયુર્વેદની ચર્ચા પણ અમે કરીએ છીએ. હવે, અમુક બાબતો સ્વીકારી કે હમમ પપ્પા આની શું કામ ના પાડતા… આ કેમ પરાણે ખવડાવતા… કદાચ ત્યારે એટલી સમજ ન હતી. અને જરૂર પણ ન હતી.